SARIE-lesers en kykers van verlede jaar se kykNET-program SARIE Voorbladgesig 2017 sal haar onthou as ’n vrou met ’n tydlose skoonheid. Een met ’n passie vir die skoonheidsbedryf wat haar eie skoonheidsalon op Bredasdorp besit.
Danél Pratt, een van die Top-10-finaliste in 2017, vertel haar pad na daardie salon was haar eerste groot slypskool in die lewe. Nadat sy haar diploma in skoonheid en somatologie aan die Isa Carstens Akademie op Stellenbosch verwerf het, het sy op ’n luukse passasierskip gewerk.
Toe ek ’n dogtertjie was, wou ek net toonnaels verf, al was die naellak-kleur meestal beperk tot bloedrooi! Ek het ’n passie ontwikkel om mense mooi te laat voel en lyk, maar ek het nie geweet dat ek ’n loopbaan daarvan kan maak nie. Ek het in standerd 8 van die Isa Carstens Akademie gehoor, en uiteindelik ’n plek gevind waar ek my passie vir skoonheid kon uitleef.
Dit is ’n fantastiese beroepsveld met baie moontlikhede, maar jy moet nie jou blind staar teen die glans van die bedryf nie. Jy moet werklik ’n belangstelling hê in mense, die menslike liggaam asook die wetenskap daaragter.
Mooimaak, veral om grimering te doen vir ’n troue of matriekafskeid. As kliënte jou salon verlaat met ’n glimlag, selfvertroue en nuwe moed om die wêreld aan te pak, wéét jy dat jou werk ’n daadwerklike verskil in ander se lewens maak.
Jy moet jouself altyd mooi versorg omdat kliënte fyn ingestel is op jou gemoed. Met jou eie besigheid moet jy te alle tye professioneel wees – al het jy ’n slegte dag of is jy moeg.